इस आधुनिक युग में भी दीपावली के मौके पर घरों को रोशनी के लिए ग्रामीण क्षेत्रों के अलावे शहरों में भी मिट्टी के दीये जलाए जाते हैं। इस पुरातन परंपरा के जीवित रहने के कारण ही कुंभकारों के आंगन में परम्परागत रूप से चाक पर दीये का निर्माण हो रहा है। मिरचाई घाट, कंगन घाट, रानीपुर, सबलपुर, कटरा बाजार आदि इलाकों में कुंभकारों ने दीया बनाना शुरू कर दिया है। पुश्तैनी काम में लगे संजय पंडित व किरण देवी बताते हैं कि देशहित और जागरुकता के कारण इस वर्ष चाइनीज झालर की बजाय मिट्टी के दीयों की ही मांग तेज है।